نجم الدین احمد بن حمدان

ابو عبد اللہ نجم الدین احمد بن حمدان بن شبیب بن حمدان حرانی حنبلی، ساتویں صدی ہجری کے حنبلی مذہب کے فقیہ اور قاضی تھے، اصولی اور ادیب تھے، ابن حمدان نام سے مشہور ہیں۔

 سوانح 
حران میں سنہ 603ہجری، مطابق 1206عیسوی میں پیدا ہوئے، وہیں پرورش پائی، پھر وہاں سے حلب، دمشق اور بیت المقدس کا سفر کیا، قاہرہ میں نائب قاضی رہے، اخیر عمر تک وہیں سکونت پزیر رہے، نابینا ہو گئے تھے، سنہ 695ہجری مطابق 1295عیسوی میں قاہرہ ہی میں وفات پائی۔ابن حمدانفركوس. وصل لهذا المسار في 30 أبريل 2016 

 شیوخ 

عبد القادر الرہاوی، فخر الدین بن تیمیہ، یوسف السکاکینی الحرانی، ابو بکر بن نصر الحرانی، سلامہ بن صدقہ، ناصح الدین بن جمیع، ابو علی الاوقی، ابن صباح، ابن غسان، ابن روزبہ، ابن صدیق الحرانی، ناصح الدین بن ابی الفہم، شمس الدین المنجى، ابن سلامہ النجار، ابن خلیل، مجد الدین بن تیمیہ۔الرعاية في الفقه، لأحمد بن حمدان الحراني الحنبلي، دراسة وتحقيق د. علي بن عبدالله بن حمدان الشهري، ص24

 تلامذہ 

ابن ابی بکر الحربی، سیف الدین النابلسی، شرف الدین الدمیاطی، سعد الدین الحارثی، ابن الحداد الآمدی، زین الدین بن حبیب، ابن جبارہ المقدسی، ابن مسعود الحارثی، فتح الدین بن سید الناس، قطب الدین عبد الکریم، علم الدین البرازلی، جمال الدین المزی، بدر الدین بن الحبال، سنقر الحواشی، ابن ابی القاسم الفارقی، ابن ابی الحرم القلانسی۔الرعاية في الفقه، لأحمد بن حمدان الحراني الحنبلي، دراسة وتحقيق د. علي بن عبدالله بن حمدان الشهري، ص32

 عقائد 
ابن حمدان حنبلی اپنے کتاب "نہایۃ المبتدئین فی اصول الدین"(عقیدہ میں مختصر کتاب ہے) میں لکھتے ہیں: «خدائے تعالیٰ کی ذات نہ تو جوہر ہے، نہ عرض اور نہ جسم، نہ اس میں کوئی حادث حلول ہے اور نہ وہ کسی حادث میں» اس کتاب میں مزید لکھا ہے کہ: «اللہ کو حواس سے نہیں جانا سکتا اور نہ لوگوں پر قیاس کیا جا سکتا ہے، نہ اس کی ذات اور صفات میں قیاس کی گنجائش ہے، نہ اسے نر اولاد ہے نہ مادہ، بلکہ وہ ہر چیز سے بے نیاز ہے اس سے کوئی شے بے نیاز نہیں، نہ وہ کسی کے مشابہ اور نہ کوئی اس کے مشابہ، جس نے مخلوق کے ساتھ اس کی تشبیہ دی اس نے کفر کیا، اس کی ذات کو نہ سوچا جا سکتا ہے اور نہ سمجھا جا سکتا ہے، مخلوق میں اس جیسا کوئی نہیں ہے نہ اس کی کوئی مثال ہے، زبان و کلام سے اس کی تعریف ممکن نہیں ہے»۔نهاية المبتدئين في أصول الدين، ص، 30-31.

اللہ کے استواء علی العرش ہونے کے تعلق سے لکھتے ہیں: «ہمارا عقیدہ ہے کہ اللہ کی ذات آسمان میں ہے، وہ عرش پر بلا کیفیت اپنی شان کے مطابق مستوی ہے، ہم اس کی تاویل و تفسیر بیان نہیں کر سکتے، نہ ہم کچھ خیال یا متعین کر سکتے ہیں اور نہ جھٹلا سکتے ہیں، بلکہ اس کو اللہ پر چھوڑ دیتے ہیں» مزید لکھتے ہیں: «جس نے کہا کہ خدا اپنی ذات کے ساتھ ہر جگہ موجود ہے تو وہ کافر ہے، اس لیے کہ اس نے خدا کی ذات کو جگہ کے ساتھ خاص کر دیا اور خدا کی ذات ان گندی جگہوں سے بہت بلند اور پاک ہے، اللہ کی پاک ذات آسمان میں عرش پر ہے جو اس کی شان کے مطابق ہے»۔نهاية المبتدئين في أصول الدين، لأحمد بن حمدان الحنبلي، تحقيق ناصر بن سعود بن عبد الله السلمة، طبعة مكتبة الرشد سنة 1424 هـ، صـ 31

 تصنیفات 
 نہایۃ المبتدئین فی اصول الدین (عقیدہ میں)
 الرعایۃ الكبری
 الرعایۃ الصغرى (فقہ میں)
 صفۃ المفتی والمستفتی
 مقدمۃ فی اصول الدین
 جامع الفنون وسلوة المحزون (ادب میں)۔ابن حَمْدَانالمكتبة الشاملة. وصل لهذا المسار في 30 أبريل 2016 

 حوالہ جات 

زمرہ:603ھ کی پیدائشیں
زمرہ:1206ء کی پیدائشیں
زمرہ:695ھ کی وفیات
زمرہ:1295ء کی وفیات
زمرہ:تیرہویں صدی کے اسلامی مسلم علما
زمرہ:حران کی شخصیات
زمرہ:حنابلہ
زمرہ:علمائے اہلسنت
زمرہ:ویکی ڈیٹا سے مطابقت رکھنے والی مختصر تفصیل